Häädemeeste Issandamuutmise kogudus

Häädemeeste Issandamuutmise kogudus on EAÕK Pärnu ja Saare piiskopkonna kogudus Pärnumaal Häädemeeste vallas.

Ajalugu 
Usuvahetusliikumine  algas Pärnumaal Häädemeestel aastatel 1846–1848
 Pihkva piiskopkonnast lähetati Pärnumaale Pihkva Vaimuliku Seminari kasvandik Kiprian Sarnet (Küprian Sarnet). Ta oli sündinud 1815. aastal Virumaal Roela vallas ja Riia vikaarpiiskopkonna ülempiiskop Filaret pühitses ta vaimuliku ametisse Kilingi Püha Nikolai koguduses. Häädemeeste õigeusu kogudus avati  18. septembril 1849. Riia vikaarpiiskopkonna piiskop Filaret pühitses koguduse esimeseks vaimulikuks preester Küprian/Kiprian Sarneti. Häädemeeste kogudusse kuulusid esialgu ka Orajõe, Laiksaare ja Tahkuranna valla õigeusklikud.

1873. aastal nimetati Häädemeeste Issandmuutmise kogudust ka Orajõe õigeusu koguduseks.

Aastatel 1870–1872 ehitati Häädemeestele õigeusu kirik ning Riia ja Miitavi piiskopkonna ülempiiskop Veniamin (Karelin) pühitses  selle Issanda Muutmise auks. 20. sajandi alguseks ehitati Pärnumaale mitmeid uusi õigeusu pühakodasid ning Häädemeeste Issandamuutmise kogudus ühendas peamiselt oma valla õigeusklikke ja kasutas jumalateenistusteks Häädemeeste Issanda Muutmise kirikut.

Häädemeeste õigeusu koguduse kihelkonnakool oli tegev aastatel 1874−1918 ning abikool 1855. aastal. Tänapäeval on taastatud ka vaimulike laulupäevade traditsioon, mis sai alguse Häädemeestel 1935. aastal.

Käesoleval ajal on Häädemeeste Issandamuutmise koguduse vaimulik  ülempreester Ardalion Keskküla.

Koguduses teeninud vaimulikud 
 pr Küprian/Kiprian Sarnet 
 pr Grigori Bellavin
 pr Mihail Tšetõrkin
 pr Peeter Skoropostižnõi
 pr Vassili Polistovski
 pr Vassili Verhoustinski
 pr Kallinik Prants
 üpr Peeter Saar
 pr Vladimir Grünberg
 pr Joann Kukk
 üpr Joann Tamm
 üpr Vassili Väinloo
 üpr Ardalion Keskküla

Koguduses teeninud köstreid 
 Mihail Muraveiski 
 Nikolai Krinitski
 Georg Siiton
 Nikander Beztsennõi
 Aadu Kriivel
 Matvei Juurikas
 Matfei Deksnis
 Vladimir Turman
 Mihail Mehike
 Peeter Stefanov
 Mihail Uusna
 Joann/Ivan Muraveiski
 Pavel Dubkovski
 Anton Laredei
 Dimitri Dubkovski
 Aleksei Niit
 Anton Okas
 Teodor/Feodor Dubkovski
 Peeter Laredei
 Peeter Kalmet

Vaata ka 
 Häädemeeste õigeusu kirik tähistab 140. aastapäeva
 Häädemeeste Issanda Muutmise kirik
 Peeter Laredei
 Häädemeeste kultuuri- ja hariduselu keskne isik Peeter Laredei

Kasutatud kirjandus
 "Õigeusu kirikutes (kogudustes) teeninud vaimulike nimekiri". Tallinn, 1975. Koostaja preester August Kaljukosk. EAA.5437.1.64
 "Eesti õigeusk X-XXI saj". Entsüklopeediline teatmik. Koostaja Vladimir Iljaševitš. Tallinn, 2014 (vene keeles)
 Andrei Sõtšov. "Eesti õigeusu piiskopkond nõukogude  religioonipoliitika mõjuväljas 1954-1965".
 Anu Raudsepp. "Riia Vaimulik Seminar  1846-1918" Tartu, 1998
 David Papp. "Eesti Apostliku õigeusu  vaimulikud" – Biograafiline leksikon (16.-20.saj). EAA. 5410.1. 247-249
 "Eestimaa uusmärtrite elulood". Koostaja ülempreester Andreas Põld. Pärnu, 2013
 Andrei Sõtšov. "Eesti õigeusu piiskopkond Stalini ajal aastail 1945-53". Tartu, 2004
 "Ajalooline album Pärnu  Issandamuutmise kiriku 25. aasta juubeli päevaks". Pärnu, 1929
 "Kirikud ja kogudused  Eestis". Miniteatmik. Koostajad Ilmo Au, Ringo Ringvee. Tallinn, 2000

Viited 

Eesti õigeusu kogudused
Eesti Apostlik-Õigeusu Kirik
Häädemeeste vald
EAÕK Pärnu ja Saare piiskopkond